Таи
Таи () са тайска етническа група в Югоизточна Азия, наброяваща над 32 милиона души.

Живеят главно в Тайланд, където са най-голямата народност, като значителни емигрантски общности има в Съединените щати и страните от Източна и Югоизточна Азия. Говорят тайски език, близък до тези на лао в Тайланд и Лаос и на шаните в Мианмар. Таите са една от 56-те етнически групи в КНР.

Предшествениците на таите и лао се установяват в Югоизточна Азия през VII-XIII век, пристигайки от днешните китайски области Юннан и Гуанси. Тук те попадат под културното влияние на кхмерите и възприемат теравада будизма.

Етнически групи
Население на Тайланд